Dan Torrance Kembali Ke Hotel Puaka Dalam Trailer Terakhir Doctor Sleep
Warner Bros. telah melancarkan trailer terakhir filem sekuel The Shinning, Doctor Sleep yang menyaksikan Dan Torrance kembali ke hotel yang hampir meragut nyawanya, Overlook Hotel. Anda boleh saksikan trailer tersebut dipemain video dibawah. Doctor Sleep merupakan filem adaptasi dari novel berjudul sama karya Stephen King yang juga merupakan sekuel novel The Shinning.  Filem ini menyambung kisah Danny Torrance, selepas 40 tahun mengalami pengalaman menakutkan semasa menginap di Overlook Hotel sepertimana yang diceritakan dalam filem The Shinning. Ewan McGregor akan memainkan peranan sebagai Danny Torrance, dan dia turut disertai pelakon Rebecca Ferguson, Kyliegh Currran, Carl Lumbly, Zahn McClarnon, Emily Alyn Lind, Bruce Greenwood, Jocelin Donahue, Alex Essoe dan Cliff Curtis. Skrip filem ditulis oleh Mike Flanagan sendiri berdasarkan novel Stephen King manakala Trevor Macy dan Jon Berg bertindak selaku penerbit. Warner Bros. Pictures akan mengedarkan filem ini ke seluruh dunia. Doctor Sleep akan ditayangkan pada 30 Oktober 2019.